Miratas

Miratas (arba Merathas; ) – miestas šiaurinėje Indijoje, Utar Pradešo valstijoje, į šiaurės rytus nuo Delio. 1,22 mln. gyventojų (2005). Išvystyta maisto pramonė (cukraus, aliejaus, miltų ir kt.), amatai. Didelis žemės ūkio kultūrų prekybos centras. 1965 m. čia įkurtas Miratas universitetas, yra kolegija (nuo 1892 m.).

Mieste yra XII a. mauzoliejus, daug senų šventyklų ir mečečių, karinė bazė. 1857 m. čia prasidėjo Indijos sukilimas.

Milijoniniai miestai
Utar Pradešo miestai